Papirhuset

Papirhuset (spansk originaltittel: La casa de papel engelsk tittel: Money Heist), er et spansk TV-drama skapt av Álex Pina.

Handling
Første og andre sesong er sentrert rundt et nøye planlagt ran av Spanias kongelige mynt i Madrid. Åtte ranere med kodenavn fra kjente byer blir ledet an av «el Professor» (spilt av Álvaro Morte), som styrer det hele fra utsiden.

Roller

Fra Antena 3 til Netflix 
Serien var opprinnelig planlagt som to sesonger over 15 episoder. Den spanske kanalen Antena 3 hadde rettighetene. Netflix fikk globale streaming-rettigheter til serien høsten 2017. Originalversjonen med episoder på over 60 minutter passet ikke med Netflix' format. Serien ble klippet til 22 kortere episoder og sluppet 20. desember 2017. 

Serien ble tatt godt imot. I april 2018 kjøpte Netflix rettighetene til serien, og med et styrket budsjett ble to nye sesonger planlagt med 8 episoder per sesong. Sesong 3 ble sluppet 19. juli 2019 og sesong 4 hadde premiere på Netflix den 3. april 2020. Samtidig ble dokumentaren om serieskaperne, produsentene og skuespillerne sluppet på Netflix, med tittelen Money Heist: The Phenomenon.

I 2018 var serien den mest sette ikke-engelske serien på Netflix. Den har slått spesielt godt an i den latinske verden.

Sørkoreansk nyinnspilling

Den 1. desember 2020, ble det rapportert at en koreansk nyinnspilling av serien har blitt bekreftet av Netflix med Kim Hong-sun som regissør og Ryu Yong-jae som manusforfatter.

Den 29. april 2022 avslørte Netflix at Papirhuset: Korea skal bli utgitt den 24. juni 2022.

Priser
Serien har mottatt en rekke priser, inkludert Emmy-prisen i 2018 for beste dramaserie.

Referanser

Eksterne lenker 
Nettsted hos Netflix
 
 

Dramaserier
Thrillerserier
Krimserier
TV-serier fra 2010-årene
TV-produksjoner på Netflix
Spanske TV-serier